钦定古今图书集成/明伦汇编/皇极典/第171卷 > 南齐
## 钦定古今图书集成/明伦汇编/皇极典/第171卷 > 南齐

### 高帝受宋禅仍宋封号曰齐

按《南齐书高帝本纪》：“宋昇明三年三月甲辰，宋帝诏
太祖进位相国，总百揆，封十郡为齐公。四月癸酉，诏
进齐公爵为王。辛卯，宋帝禅位，诏曰：‘相国齐王天诞
𠮏圣，河岳炳灵，拯倾扶危，澄氛靖乱。狱讼去宋，讴歌
适齐。天之历数，皎焉攸征。朕逊位别宫，敬禅于齐。建
元元年夏四月甲午，上即皇帝位于南郊’。”

按：《魏书孝文帝本纪》：“太和三年，萧道成废其主刘准
而僣立，自号曰齐。”